### Resume

Der er indenfor kommuneplanens rammeområde 12.B.9 ved [adresse], en igangværende proces med udarbejdelse af en helhedsplan til boliger. Udarbejdelsen af helhedsplanen sker i samarbejde med en projektmager.

I dag er der ikke en sikker skolesti mellem rammeområdet og [adresse]. For at sikre det bedste udgangspunkt for behandlingen af helhedsplanen, ønskes der en politisk drøftelse om, og hvornår en sikker skolesti skal være etableret i denne konkrete helhedsplan.

### Sagsfremstilling

![](data:image/png;base64...)

Kort: Kommuneplanramme 12.B.9 som afgrænser den kommende helhedsplan.

Området for helhedsplanen dækker et areal på ca. 20 ha. Der er her tale om et stort boligområde sammenholdt med de øvrige områder i [adresse]. Det må derfor antages, at boligerne vil blive opført over en længere periode og dermed også af flere etaper.

Sikker stiforbindelse

I dag er der ikke en sikker stiforbindelse mellem området for helhedsplanen og [adresse]. Forbindelsen mellem skolen og boligområdet for både cykler, gående og biler forventes at foregå via [adresse] og [adresse], hvis ikke der etableres en ny og sikker stiforbindelse. Vedlagt som bilag 1 er der et kort samt billeder af udformningen af vejforløbet. Som det fremgår af billederne, er der ikke en reel cykelsti og fortovet varierer fra side til side, alt efter husenes tæthed til vejen.

Det forventes, at der i det nye område vil bo et større antal børn, som skal have mulighed for at cykle til skole, og derfor er der udarbejdet et forslag til en mulig ny sikker stiforbindelse mellem Boligområdet og Skolen. Dette forslag kan ses på det vedlagte bilag 2. Der er ikke afsat midler til den viste sti. Arealerne mellem helhedsplanområdet og [adresse] er ejet af [adresse], en konkret borger og Vejle Kommune. Størstedelen er ejet af Vejle Kommune. Ejerforholdene kan ses i bilag 3.

Der ønskes en drøftelse af forbindelsen for cykler og gående mellem [adresse] og den konkrete boligudvikling. Drøftelse kan tage udgangspunkt i fire forskellige principper for planlægningen:

* En sikker stiforbindelse er en forudsætning for, at der kan igangsættes boligbyggeri på arealet.
* En sikker stiforbindelse er en forudsætning for, at der kan bygges mere end eks. 25 boliger.
* Boligudviklingen er ikke afhængig af en sikker stiforbindelse.
* Stiforbindelsen kan fra start etableres som grussti og evt. ikke hele forbindelsen fra start. Stien kan derimod opgraderes løbende i takt med boligudstykningerne.

### Teknik- og Miljødirektøren indstiller

|  |  |
| --- | --- |
| at | forventningerne til en sikker stiforbindelse mellem [adresse] og området for en ny helhedsplan i [adresse] drøftes. |

### Beslutning

Drøftet.